**PIMEÄSTÄ VALOON – musiikkia ja sanoja surusta iloon**

Ristinkirkossa lauantaina 16.11.19 klo 16

**Ohjelma:**

Musiikki: Mikael Saari, Miikka Kallion bändi, Filianna, Lahden Mieskuoron Reilu tusina, Lauluyhtye Caya

Sanat eli tilaisuuden juonto: Kaija Jyrkkä

Tilaisuus kestää reilun tunnin. Sen jälkeen kirkon alakerrassa on tarjolla iltapalaa, ja mahdollisuus tavata ja jutella kasvokkain lahtelaisten mielenterveys- ja surutoimijoiden kanssa.

Tilaisuuteen on vapaa pääsy.

Surunauha ry:n [www.surunauha.net](http://www.surunauha.net) kynttiläkulkue itsemurhan tehneiden muistoksi lähtee klo 18.00 Ristinkirkon portailta Vanhalle hautausmaalle. Oman kynttilän voi ottaa mukaan.

**Kenelle:**

Kumpikin tapahtuma – sekä kirkkotilaisuus, että kynttiläkulkue - on tarkoitettu kaikille, joiden elämää murhe, suru ja järkytys, sekä mielenterveyden järkkyminen, riippuvuudet, sairastaminen, uupuminen ja muut elämän kipukysymykset koskettavat, tulevat lähelle, iholle.

Kaikille meille tavallisille ihmisille, harmaan arjen keskellä eläville, jotka etsimme elämäämme valon ja toivon pilkahduksia pimeyden keskelle, maailmankatsomukseen tai uskontokuntaan katsomatta.

**Järjestäjinä:**

Päijät-Hämäläiset mielenterveys- ja surujärjestöt yhdessä Lahden seurakuntayhtymän kanssa:

Päijät-Hämeen Mielenterveystyön Tuki Miete ry

FinFami Ry, Mielenterveysomaiset - Päijät-Häme

Päijät-Hämeen mielenterveysseura - Lahden seudun kriisikeskus

Surunauha ry - vertaistukea itsemurhan tehneiden läheisille

Lahden seurakuntayhtymän mielenterveystyö

**Lisäksi:**

Lahtelainen Pimeästä valoon tapahtuma kytkeytyy vuosittaiseen valtakunnalliseen Mielenterveyden keskusliiton ja Surunauha ry:n Kynttilätapahtumaan, joka tänä vuonna on 17.11.19.

Tuo tapahtuma ikään kuin avaa valtakunnallisen mielenterveysviikon, joka on perinteisesti viikko 47.

Lahtelainen Pimeästä valoon toteutetaan vuonna 2019 jo kolmatta kertaa. Tarkoituksena on ollut kytkeä yhteen suru- ja mielenterveystoimijoita ja koota syksyisiä tapahtumia saman katon alle. Surujärjestöistä myös Käpy ry [www.kapy.fi](http://www.kapy.fi) ja Huoma ry [www.huoma.fi](http://www.huoma.fi) ovat edustettuna tapahtumassa.

Pimeästä valoon tapahtumaa sponsoroi Päijät-Hämeen ehkäisevän mielenterveys- ja päihdetyön verkosto PETE